
Mindszentkálla Község Önkormányzata Képviselő-testületének
2026. május 13-án tartandó ülésére

Tárgy: Jelentés Mindszentkálla Község Önkormányzatát és a Káli-Medence Idősek Otthonát érintő 2025. évi ellenőrzésekről  
Előterjesztő: Csombó Zoltán polgármester
Előkészítette: Kántorné Fülöp Szilvia pénzügyi ügyintéző
								Jogszabállyal nem ellentétes
								……………………………..
							        dr. Szabó Tímea, címzetes főjegyző


Tisztelt Képviselő-testület!

A zárszámadáshoz kapcsolódóan számot kell adni az előző évben az önkormányzatnál végzett ellenőrzésekről, illetve az ellenőrzések során feltárt esetleges hiányosságok pótlásáról, a tett intézkedésekről. Ezen törvényi előírásnak teszünk eleget az előterjesztés benyújtásával. 

2025. évben az alábbi ellenőrzés volt Mindszentkálla Község Önkormányzatánál:

I. Az Állami számvevőszék ellenőrzést végzett a „Tájékoztatás az Önkormányzatok helyzetét bemutató elemzés közzétételéről” címmel. Az ellenőrzés nem tett megállapítást, további teendő nem szükséges.

II. A Magyar Államkincstár Veszprém Megyei Igazgatósága hatósági dokumentum alapú ellenőrzést folytatott Mindszentkálla Község Önkormányzata tekintetében. Az Önkormányzat a Magyarország 2025 évi központi költségvetéséről szóló 2024 évi XC. törvény 2. számú melléklet I. 1.3.2.5.1. Falugondnoki szolgáltatás jogcím alapján az Önkormányzat által igényelt, a 2025 évi központi költségvetés IX. fejezetéből származó támogatás igénylés megalapozottságának ellenőrzése. 
Az ellenőrzés során eltérést nem állapítottak meg, további teendő nincs.

III. A Magyar Államkincstár Veszprém Vármegyei igazgatósága hatósági dokumentum alapú ellenőrzést folytatott Mindszentkálla Község Önkormányzata tekintetében. 
Tárgya: Az Önkormányzat központi költségvetéséből származó támogatások 2024 évi elszámolás szabályszerűségének, a támogatás felhasználása jogszerűségének hatósági ellenőrzése
A ellenőrzés eltérést nem állapított meg. további intézkedés nem szükséges.

IV. A 2025. évi ellenőrzési ütemtervben elfogadottak alapján az Önkormányzatnál szabályszerűségi belső ellenőrzés történt, az ellenőrzési programban meghatározottak alapján. Az ellenőrzést Kövessiné Müller Katalin belső ellenőr végezte. 
Az ellenőrzés tárgya: Mindszentkálla Község Önkormányzata Bérbeadási tevékenység ellenőrzése (lakás, nem lakás céljára szolgáló helyiségekkel való gazdálkodás, bérleti díjak, bérleti szerződések) 
Az ellenőrzés további javallatot nem állapít meg, további intézkedés nem szükséges.


2025. évben az alábbi ellenőrzés volt A Káli-Medence Idősek Otthonánál:

I. A 2025. évi ellenőrzési ütemtervben elfogadottak alapján a Káli-Medence Idősek Otthonánál szabályszerűségi belső ellenőrzés történt, az ellenőrzési programban meghatározottak alapján. Az ellenőrzést Kövessiné Müller Katalin belső ellenőr végezte. 
Az ellenőrzés tárgya: A Káli-medence Idősek Otthon intézmény térítési díj beszedésének szabályszerűségi vizsgálata
Az ellenőrzés javallatot tett a térítési díj átvételekor alkalmazott gyakorlat módosítására. A szigorú számadású nyugta átadása nem elegendő a helyben készpénzzel kifizetett térítési díjak átvételekor. Helyette nyugta vagy számla kiállításával kell ezt igazolni. 2026 év elejétől a kért gyakorlatnak megfelelően járunk el az Idősek Otthonánál.

Kérem a tisztelt Képviselő-testületet, az előterjesztést elfogadni szíveskedjenek.


Határozati javaslatok:

 …/2026. (…) HATÁROZATA

a 2025. évben végzett ellenőrzésekről szóló jelentésről

Mindszentkálla Község Önkormányzatának képviselő-testülete a 2025. évben Mindszentkálla Község Önkormányzatánál végzett ellenőrzésekről szóló jelentést tudomásul veszi. 

a 2025. évben végzett ellenőrzésekről szóló jelentésről

Mindszentkálla Község Önkormányzatának képviselő-testülete a 2025. évben a Káli-Medence Idősek Otthonánál végzett ellenőrzésekről szóló jelentést tudomásul veszi. 

